ՀԻՄՆԱՎՈՐՈՒՄ

ԲՆԱԳԻՏԱԿԱՆ, ՏԵԽՆՈԼՈԳԻԱԿԱՆ, ՃԱՐՏԱՐԱԳԻՏԱԿԱՆ, ՄԱԹԵՄԱՏԻԿԱԿԱՆ (ԲՏՃՄ) ՈՒՂՂՈՒԹՅՈՒՆՆԵՐՈՎ ՊԵՏՈՒԹՅԱՆ ՀԱՄԱՐ ԱՌԱՋՆԱՀԵՐԹ ԵՎ ԿԱՐԵՎՈՐՈՒԹՅՈՒՆ ՆԵՐԿԱՅԱՑՆՈՂ ՄԱՍՆԱԳԻՏՈՒԹՅՈՒՆՆԵՐՈՎ ՀԱՄԱՊԱՏԱՍԽԱՆ ԲՈՒՀԵՐՈՒՄ ՍՈՎՈՐՈՂ ՔԱՂԱՔԱՑԻՆԵՐԻՆ ՇԱՐՔԱՅԻՆ ԿԱԶՄԻ ՊԱՐՏԱԴԻՐ ԶԻՆՎՈՐԱԿԱՆ ԾԱՌԱՅՈՒԹՅԱՆ 2026 ԹՎԱԿԱՆԻ ԱՄԱՌԱՅԻՆ
ԶՈՐԱԿՈՉԻՑ ՏԱՐԿԵՏՈՒՄ ՏԱԼՈՒ ՄԱՍԻՆ

1. Ընթացիկ իրավիճակը և իրավական ակտի ընդունման անհրաժեշտությունը. 
 «Բնագիտական, տեխնոլոգիական, ճարտարագիտական, մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» ՀՀ կառավարության որոշման նախագծի ընդունման անհրաժեշտությունը պայմանավորված է «Զինվորական ծառայության և զինծառայողի կարգավիճակի մասին» օրենքի 22-րդ հոդվածի 7-րդ մասի պահանջից, ըստ որի   բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորողին պարտադիր զինվորական ծառայության զորակոչից տարկետում տրվում է Հայաստանի Հանրապետության կառավարության որոշմամբ:
«Զինվորական ծառայության և զինծառայողի կարգավիճակի մասին» օրենքի 22-րդ հոդվածի 7-րդ մասի համաձայն՝ ՀՀ կառավարության 2023 թվականի մարտի 23-ի N 383-Ն որոշմամբ (այսուհետ՝ որոշում)  հաստատվել են  պարտադիր զինվորական ծառայության զորակոչից տարկետում տրամադրելու կարգը և պայմանները, ինչպես նաև բուհերի և բնագիտական, տեխնոլոգիական, ճարտարագիտական և մաթեմատիկական (ԲՏՃՄ) ուղղություններով համապատասխան մասնագիտությունների ցանկը։
Նշված կարգը կիրառվել է 2023-2024 ուսումնական տարվանից (1-ին կուրս սովորողների նկատմամբ), որի հիմքով ընդունված  ՀՀ կառավարության 27 հուլիսի 2023 թվականի N 1290-Ա որոշման շրջանակներում 2023-2024 ուսումնական տարում շուրջ 100 արական սեռի քաղաքացի ստացել է տարկետում։
2024/2025 ուսումնական տարում՝ ՀՀ կառավարության 2024 թվականի օգոստոսի 15-ի N 1293-Ա որոշման համաձայն զինվորական ծառայությունից տարկետում է տրվել 134 ուսանողի:
2025/2026 ուսումնական տարում՝ ՀՀ կառավարության 2025 թվականի օգոստոսի 14-ի N 1135-Ա որոշման համաձայն զինվորական ծառայությունից տարկետում է տրվել բակալավրի կրթական ծրագրով սովորող 141 և մագիստրատուրայի 3 ուսանողների:

2. Առաջարկվող կարգավորման բնույթը
Ըստ ՀՀ կառավարության 2023 թվականի մարտի 23-ի N 383-Ն որոշման` (այսուհետ՝ որոշում) քաղաքացուն, ըստ կրթական աստիճանների (բակալավր, մագիստրատուրա, ասպիրանտուրա) պարտադիր զինվորական ծառայության զորակոչից տարկետում տրամադրելու հիմք հանդիսացող պայմանը՝ Որոշման    N 2 հավելվածում ընդգրկված համապատասխան բուհերում ու մասնագիտություններով առկա ուսուցմամբ պետության կողմից ուսման վարձի լրիվ փոխհատուցմամբ (անվճար) տեղերում ընդունվելն ու սովորելն է (մինչև սահմանված կարգով տվյալ կրթական ծրագրով ուսումնառության ավարտը):
Որոշմամբ հաստատված կարգի 8-րդ կետի համաձայն՝ «Պարտադիր զինվորական ծառայությունից տարկետում ստանալու համար քաղաքացիների տվյալներն ընդգրկվում են Հայաստանի Հանրապետության կառավարության որոշման նախագծում՝ նախարարության գնահատման և թեստավորման կենտրոնի կամ բուհերի կողմից մինչև տվյալ տարվա հուլիսի 18-ը տրամադրված ցանկերի համաձայն: Ասպիրանտուրա ընդունվողների դեպքում ասպիրանտը նախարարություն է ներկայացնում նաև ասպիրանտի և գործատու կազմակերպության միջև կնքված պայմանագրի մեկ օրինակ:»
ՀՀ կառավարության 2026 թվականի մարտի 19-ի  N 309-Ն և 2026 թվականի հունիսի 11-ի N 827-Ն որոշումներով հաստատվել են Հայաստանի Հանրապետության բարձրագույն ուսումնական հաստատությունների 2026-2027 ուսումնական տարվա՝ ըստ մասնագիտությունների պետության կողմից ուսանողական նպաստների ձևով ուսման վարձի լրիվ փոխհատուցմամբ առկա ուսուցմամբ բակալավրի ու անընդհատ և ինտեգրացված կրթական ծրագրերի ու մագիստրատուրայի ընդունելության տեղերը, որոնց շրջանակում Որոշման N 1 և  N 2 հավելվածներում ընդգրկված բուհերին ըստ կրթական ծրագրերի հատկացված տեղերի բաշխումը և զինվորական ծառայությունից տարկետման հավակնորդների թիվը հետևյալն է.
ա. Բակալավրի կրթական ծրագիր.
	Բուհը
	Մասնագիտությունը/կրթական ծրագիրը
	Հատկացված տեղերի թիվը
	Զորակոչից տարկետում ստացածների թիվը

	Երևանի պետական համալսարան
	Ֆիզիկա /Ֆիզիկա
	47
	30

	
	Ռադիոֆիզիկա/ Ռադիոֆիզիկա և համակարգչային տեխնոլոգիաներ
	47
	39

	
	Քիմիա/ Քիմիա
	12
	11

	Հայաստանի ազգային պոլիտեխնիկական համալսարան
	Էներգետիկա/ Ատոմային էներգետիկա
	9
	9

	
	Ռադիոտեխնիկա և կապ/ Հեռահաղորդակցություն և ազդանշանների մշակում
	22
	21

	
	Մեքենաշինություն և նյութերի մշակում/ Մեքենաշինություն և նյութերի մշակում
	10
	8

	
	Ավիացիոն և հրթիռային տեխնիկա/ Թռչող ապարատների ավիացիոն սարքավորումներ
	12
	12

	Ընդամենը
	159
	130



ՀՀ կառավարության 2012 թվականի ապրիլի 26-ի N 597-ն որոշմամբ  հաստատված կարգի 9-րդ կետի 3-րդ ենթակետի համաձայն  ընդունելության քննություններից են նաև  Արարատյան բակալավրիատի քննությունները (2022-2023, 2023-2024, 2024-2025, 2025-2026, 2026-2027, 2027-2028 և 2028-2029 ուսումնական տարիների համար): Արարատյան բակալավրիատի քննությունները կազմակերպում և անցկացնում է «Արարատյան բակալավրիատ» ծրագրի ներդրման և իրականացման համար պատասխանատու կազմակերպությունը՝ «Այբ» կրթական հիմնադրամը:
Յուրաքանչյուր ուսումնական տարի ՀՀ կառավարության որոշմամբ սահմանվում են «Արարատյան բակալավրիատ» ծրագիրն իրականացնող ուսումնական հաստատությունների շրջանավարտներին հատկացված տեղեր, որոնց մասով արդյունքներն հաստատում է Հանրապետական ընդունող հանձնաժողովը։
ՀՀ կառավարության 2026 թվականի մարտի 19-ի  N 309-Ն որոշմամբ «Արարատյան բակալավրիատ» ծրագիրն իրականացնող ուսումնական հաստատությունների շրջանավարտներին հատկացվել են 7 տեղ, այդ թվում մեկական տեղեր՝ տարկետման իրավունք տվող ԵՊՀ «Քիմիա» և «Ռադիոֆիզիկա և համակարգչային տեխնոլոգիաներ» կրթական ծրագրերի համաձայն ՀՀ կառավարության 2026 թվականի մարտի 19-ի N 309-Ն որոշման Հավելված N 3-ի։
2026-2027 ուսումնական տարվա ընդունելության հիմնական փուլի արդյունքները՝ ըստ բուհերի և մասնագիտությունների հաստատվել են Հանրապետական ընդունող հանձնաժողովի 2026 թվականի հուլիսի 17-ի նիստում։ Գնահատման և թեստավորման կենտրոնի կողմից ներկայացվել են պարտադիր զինվորական ծառայությունից տարկետման հավակնող /համապատասխան մասնագիտություններով ընդունված/ քաղաքացիների տվյալները։ Հարկ է նշել, որ հիշյալ մասնագիտություններով, պետության կողմից ուսման վարձի լրիվ փոխհատուցմամբ տեղերն ամբողջությամբ համալրվել են, ընդունվածների մեջ կան նաև իգական սեռի ներկայացուցիչներ։ 
Բակալավրի կրթական ծրագրով առկա ուսուցման ուսումնառության տևողությունը 4 տարի է:
բ. Մագիստրոսի կրթական ծրագիր.
	Բուհը
	Մասնագիտությունը/կրթական ծրագիրը
	Հատկացված տեղերի թիվը
	Զորակոչից տարկետում ստացածների թիվը

	Հայաստանի ազգային պոլիտեխնիկական համալսարան
	Մեքենաշինություն և նյութերի մշակում/ Մեքենաշինություն և նյութերի մշակում

ՀՀ կառավարության 2023 թվականի մարտի 23-ի N 383-Ն որոշման N 2 հավելվածում ներառված մագիստրոսի կրթական ծրագրի այլ մասնագիտություններով պարտադիր զինվորական ծառայությունից տարկետման իրավունքի հավակնող դիմորդներ չեն ընդունվել։
[bookmark: _GoBack]Մագիստրոսի կրթական ծրագրով ուսման տևողությունը 2 տարի է։
Ասպիրանտուրա ընդունվածների ցանկում տարկետման իրավունքի հավակնորդներ չկան։

3.Ակնկալվող արդյունքը.
«Բնագիտական, տեխնոլոգիական, ճարտարագիտական, մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» ՀՀ կառավարության որոշման ընդունմամբ տարկետում կտրամադրվի պետության համար առաջնահերթ և կարևոր մասնագիտությամբ սովորող քաղաքացիների, ինչն էլ կնպաստի պետության համար կարևոր մասնագիտություններով կադրերի պատրաստմանը: 

4.ՀՀ կառավարության որոշման նախագծի մշակման գործընթացում ներգրավված ինստիտուտները և անձինք
«Բնագիտական, տեխնոլոգիական, ճարտարագիտական, մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» ՀՀ կառավարության որոշման նախագիծը մշակվել է ՀՀ կրթության, գիտության, մշակույթի և սպորտի նախարարության բարձրագույն կրթության և գիտության կոմիտեի կողմից։

5. ՀՀ կառավարության որոշման նախագծի ընդունման կապակցությամբ լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվող փոփոխությունների մասին
	«Բնագիտական, տեխնոլոգիական, ճարտարագիտական, մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» ՀՀ կառավարության որոշման նախագծի ընդունման կապակցությամբ ՀՀ պետական կամ տեղական ինքնակառավարման մարմինների բյուջեներում եկամուտների և ծախսերի ավելացում կամ նվազեցում չի նախատեսվում:

6.ՀՀ կառավարության որոշման նախագծի ընդունման կապակցությամբ այլ իրավական ակտերի նախագծերի կամ դրանց ընդունման անհրաժեշտության բացակայության մասին
	«Բնագիտական, տեխնոլոգիական, ճարտարագիտական, մաթեմատիկական (ԲՏՃՄ) ուղղություններով պետության համար առաջնահերթ և կարևորություն ներկայացնող մասնագիտություններով համապատասխան բուհերում սովորող քաղաքացիներին շարքային կազմի պարտադիր զինվորական ծառայության 2026 թվականի ամառային զորակոչից տարկետում տալու մասին» ՀՀ կառավարության որոշման նախագծի ընդունմամբ այլ իրավական ակտերում փոփոխություններ կատարելու անհրաժեշտությունը բացակայում է:

7.«Կապը ռազմավարական փաստաթղթերի հետ. 
ՀՀ կառավարության որոշման նախագծի ընդունումը բխում է Հայաստանի մինչև 2050թ. վերափոխման ռազմավարության 1-ին «Կիրթ և կարողունակ քաղաքացի» ունենալու մեգանպատակից և Հայաստանի Հանրապետության կրթության մինչև 2030 թվականի զարգացման պետական ծրագրի 81-րդ կետի 8-րդ ենթակետի գ պարբերությունից:

